Ինդիանա
Ինդիանա (անգլերեն՝ ), նահանգ ԱՄՆ-ի հյուսիսային մասում։

Ինդիանան ԱՄՆ-ի 19-րդ նահանգն է և ԱՄՆ-ի մաս է կազմում 1816 թվականից։ Այն գտնվում է ԱՄՆ-ի Միջին Արևմուտք շրջանում։ Ունի մոտավորապես 6.3 միլիոն բնակչություն։ Վարչական կենտրոնը Ինդիանապոլիս քաղաքն է։

Պատմություն 
Այս տարածքում եվրոպական առաջին բնակավայրերը ստեղծել են ֆրանսիացիները 17-րդ դարի վերջին և 18-րդ դարում։ Նրանք էլ իրենց գաղութացրած հնդկացիաբնակ այդ տարածությունները 1702-ին անվանեցին Indiana, այսինքն՝ «հնդկացիների երկիր»։ 1816-ին այդ տարածքի մի մասում կազմավորվեց մի նահանգ, որը պաշտոնապես կոչվեց Ինդիանա, թեև հնդկացիներն այստեղից դուրս էին քշվել կամ բնաջնջվել, այնպես որ 19-րդ դարի 30-ական թվականներին Ինդիանայում ոչ մի հնդկացի չէր մնացել։

Աշխարհագրություն և կլիմա 

Ինդիանա նահանգի տարածքը կազմում է 94 321 կմ² (ԱՄՆ նահանգներում զբաղեցնում է 38-րդ տեղը), որի 98,5 %  կազմում է ցամաքը։  Հյուսիսից Ինդիանան սահմանակից է Միչիգան նահանգին և մուտք ունի դեպի Միչիգան լիճ, արևելքից սահմանակից է Օհայոյին, հարավից սահմանակից է Կենտուկի նահանգին (Օհայո գետի երկայնքով), արևմուտքից սահմանակից է Իլինոյս նահանգին։

Ինդիանայի տարածքը բաժանված է հյուսիսային լեռնային շրջանի, կենտրոնական հարթավայրերի և Կամբլլանդի լեռնաշղթայի` հարավային լեռնոտ բազալիկների միջև։ Հիմնական գետերն են Օհայոն և Ուոբաշը։ Կլիման մայրցամաքային է, տաք, խոնավ ամառներով և ցուրտ ձմեռներով։

Դեմոգրաֆիա 

2008 թվականին նահանգի բնակչությունը կազմել է 6,376,792 մարդ, որը 4,9%-ով ավելի է 2000 թվականի համեմատ։

Բնակչության ռասայական կազմը`

 85,8 %-սպիտակամորթներ
 8,4 %-աֆրոամերիկացիներ
 3,5 %-լատինոամերիկացիներ
 1,0 %-ասիացիներ
 0,3 %-հնդկացիներ
 1,2 % Խառը ցեղերի ներկայացուցիչներ

Բնակչության կրոնական կազմը

 Քրիստոնյաներ — 82 %
 Բողոքականներ — 62 %
 Կաթոլիկներ— 19 %
 Այլ քրիստոնյաներ — 1 %
 Այլ կրոններ — 1 %
 Աթերստներ — 17 %

Քաղաքներ 

2010-2014 թթ. 30 հազարից ավելի բնակչություն ունեցող բնակավայրերն են.
 Ինդիանապոլիս - 848.8                                                         
 Ֆորտ-Ուեյն - 258,5
 Էվանսվիլ - 120.3
 Հարավային Բենդ-101.2
 Քարմել - 85,9
 Բլումինգթոն - 83,6
 Ֆիշերս - 81.8
 Համմոնդ - 79.0
 Գերի - 78.5
 Մանսի - 70
 Լաֆեյթթ - 67,9
 Թերրե-Հոթ - 61,1
 Կոկոմո - 56,9
 Անդերսոն - 55.6
 Նոբլսվիլլ - 55,1
 Գրինվուդ - 52,7
 Էլքհարդ - 51,2
 Միշակովա - 48,0
 Լորենս - 46,8
 Քոլոումբուս - 45,4
 Փորթիջ - 36,9
 Ռիչմոնդ - 36,6
 Նյու-Օլբանի - 36,5
 Մերրիլվիլլ - 35,6
 Գոշեն - 32,1
 Միչիգան - 31,2
 Գրեյնջեր - 30,5

Տնտեսություն 

2005 թվականին նահանգի ՀՆԱ-ն կազմել է 214 մլրդ դոլար, իսկ մեկ շնչին ընկնող եկամուտը` 31,150 դոլար։ Ինդիանան նաև հանքարդյունաբերության ոլորտում ընդգրկված է ածխաջրածինների, նավթի, բնական գազի և կրաքարի վերամշակման տասնյակում (գյուղատնտեսությունում հիմնական բերքերն են եգիպտացորենը և սոյան)։ Ձմերուկը, լոլիկը, անանուխը, խաղողը և ծխախոտը նույնպես աճում են այս նահանգում։ Մշակվում է խոզերի և տավարի մսամթերքը, նահանգի ավելի քան 70%-ը գյուղատնտեսական հողեր են։

Ծանր արդյունաբերության հիմնական ոլորտը Կալմիթն է։ Հյուսիս-արևմուտքում արտադրվում են պահեստամասեր, ավտոմեքենաներ, ալյումին, քիմիական նյութեր, դեղեր, կահույք, երաժշտական գործիքներ։ Ավտոմեքենայի արդյունաբերությունը ներկայացված է Սուբարու Թրիբեսա մակնիշի ավտոմեքենայի և Քումմինս դիզելային շարժիչների արտադրող ընկերությունը։

Ծանոթագրություններ

Արտաքին հղումներ 
 IN.gov – Պաշտոնական կայք
 Indiana Computer Technology News

Ինդիանա
ԱՄՆ-ի նահանգներ
1816 հիմնադրված պետություններ և տարածքներ